شه‌فه‌ق نيوز/ نادين نه‌سيب نه‌جيم، ئه‌كته‌ر لوبنانى و شاجوان ساڵ 2004 لوبنان، ئاشكراى جيابوينه‌وه‌ى خوه‌ى كرد له‌ هادى ئه‌سمه‌ر هاوسه‌رێ.
نادين له‌ لاپه‌ڕه‌ێ تايبه‌ت خوه‌ێ له‌ تويته‌ر، نويساگه‌: ئى بڕياره‌ ئاسان نه‌ويه‌و جيابوينه‌وه‌ سه‌خته‌ له‌وه‌ر هه‌ر هووكاريگ، وه‌لێ ژيان و ڕيز و حورمه‌ت مه‌ندگه‌و گرنگترين به‌رهه‌م جوانيش مناڵه‌يلمانه‌.
نادين نويساگه‌: هويچ وشه‌يگ نه‌ياشتم له‌و له‌حزه‌يله‌ ده‌ريخه‌م، وه‌لێ ئه‌وه‌ بوێ ك رويدا، خودا مقه‌يتيمان بكاو من  و هادى براده‌ريم تا دويا رووژمان.
جى باسه‌، نادين نه‌جيم و هادى ئه‌سمه‌ر له‌ساڵ 2012 هاوسه‌رگيرى كردنه‌و خاوه‌ن دو مناڵن وه‌ناوه‌يل(هيڤن و جوفانى)، يه‌يش له‌وه‌ختيگ ك وه‌رجه‌ ماوه‌يگ هه‌واڵ جيابوينه‌وه‌يان بڵاو بوێ.
